भौमासुर का वध, सोलह हजार एक सौ कन्याओं से विवाह की कथा सुनाई
फुटेरावार्ड नंबर 1 में चल रही श्रीमद भागवत कथा
भास्कर सवंाददाता| दमोह
स्थानीय फुटेरा वार्ड नंबर 1 में श्रीमद भागवत कथा के छठवें दिन श्रीधाम वृंदावन से पधारे कथा व्यास पं.अमित कृष्ण शास्त्री ने भौमासुर का वध, सोलह हजार एक सौ कन्याओं से विवाह की कथा सुनाई। कथा व्यास ने बताया कि राजा परीक्षित ने शुकदेव जी से पूछा है भगवान श्रीकृष्णचंद्र ने जिस प्रकार भौमासुर को मारा था और उसने राजाओ की कन्याएं जिस प्रकार छीन छीनकर एकत्र की थी, यह भगवान का पराक्रमपूर्ण चरित्र मुझसे बताने की कृपा करें।
शुकदेव जी बोले राजन एक दिन इंद्र ने द्वारका में आकर भगवान से कहा प्रभु भूमि का पुत्र नरकासुर प्रजा को बडा़ कष्ट दे रहा है। उसने सुर असुर, गंधर्व और राजाओं की कन्याएं अपहरण कर अपने घर में बंद कर रखी है। वरुण का छत्र अदिति के कुंडल एवं देवताओ का क्रीडास्थल मणिपर्वत भी उसने बल पूर्वक छीन लिया है। अब वह मेरे ऐरावत को भी छीनना चाहता है। आप इसका समुचित प्रतीकार करे। इंद्र के द्वारा भौमासुर का ऐसा अत्याचार सुनते ही भगवान सत्यभामा के साथ गरुड पर आरुढ हो तुंरत भौमासुर की राजधानी प्राग्ज्योतिषपुर में पहुंचे। वह पुर चारो ओर से पर्वत, शस्त्र जल अग्नि और वायु से दुर्गो से घिरा था भगवान श्री कृष्ण ने वहां पहुंचकर अपने से गदा से पर्वत, बाणो से शस्त्र और चक्र से अग्नि जल और वायु के आवरण तोड़ डाले।
तलवार से सारे पाश भी छिन्न भिन्न कर दिए और फिर जमकर दोनों में युद्ध हुआ अंत में हाथी पर चढ़कर भौमासुर विशाल सेना साथ ले युद्ध भूमि में आ गया उसने आते ही भगवान पर तोप से बार किया और साथ ही साथ उसकी सेना भी भयंकर अस्त्र शस्त्र की वर्षा करने लगी। भगवान ने तीक्ष्ण वाणो से हाथी, घोडे, रथ और पैदल सहित उसकी संपर्ण सेना क्षणमात्र में काट डाली। केवल भौमासुर युद्ध में डटा रहा उसने श्री कृष्ण को मारने के लिए त्रिशूल उठाया लेकिन भगवान ने त्रिशूल के बार के पूर्व ही उसका मुकुट कुंडल सहित सिर काटकर पृथ्वी पर गिरा गया।
hin_Deva bho_Deva bho_Deva hin_Deva hin_Deva hin_Deva